Pelgrimstog 2 – Wanneer ‘n tier die wolf lek – wolfshadowwhispers
Gedurende my en Hanneliese se tydjie weg, toe ons by Kaya Inkuni gebly het, het Laetitia gereël dat ons die Predators Rock Bush Lodge & Zoo besoek. Die plek het mak wilde diere asook ‘n ‘predator park’ op hulle perseel. Ons het stil gehou en twee pragtige tiere het ons gegroet by die perseel se restaurant. Toemaar hulle was in hulle hok. (Sien Foto bo).
Jasper Die haarstylis
Deur ons toer het ons by ‘n ander tier hok gestop waar ‘n familie tiere bly. Die hok was groot en hulle kon vrylik rondharloop. Ons gids het by die hok gaan buk en een van die tiere, Japser het ons gids se hare begin lek. “Jasper is my haarstylis” het die man gespog. “As ek more wakker word sal my hare nog staan soos die tier my gelek het. Beste haar produk en dis natuurlik.”
Daar is toe gevra wie is braaf genoeg om Japser sy of haar hand te gee vir ‘n lekkie en natuurlik is die Wolf dapper as daar ‘n draagheining tussen hom en Jasper is toe laat ek die tier toe om ‘n proetjie van my hand te vat.
Jasper proe Wolf se hand
Die wolf het seker lekker geproe want Jasper het my ‘n diep kyk gegee in my kykers. Kyk hy was dalk ‘n jintelman tier agter die tralies maar die wolf sal nooit iets met so ‘n kat probeer nie, dis groot moeilikheid soek.
My tydjie met die tier het my laat dink aan die gedig The Tyger van William Blake
Natuurlik was dit nie al wat aan my gelek het daardie dag nie… maar dit vertel ek julle more.
Fotos deur Hanneliese Bredell en Allen Simpson
Lek, Predator's Rock, Tier, Tyger, William Blake
16 thoughts on “Pelgrimstog 2 – Wanneer ‘n tier die wolf lek”
Julie 10, 2016 at 8:29 nm
Julie 10, 2016 at 8:38 nm
Ja, maar my hart het geklop soos ‘n houtkapper wat’n vrag red bull gedrink het… ek was braaf en bang gelyk hehehehehe
Julie 10, 2016 at 8:43 nm
Ek gril bietjie vir die hare lekkery! Maar is braaf nie juis wanneer mens bang is maar tog waag nie?
Julie 10, 2016 at 9:00 nm
Ja dit is. En nou kan ek vir mense se ek is gelek deur ‘n tier en ‘n leeu met foto bewyse hiehiehie
Julie 10, 2016 at 9:48 nm
Ai lekker om te lees en te onthou…
Prag dier, daai grote pote!!!
Die gedig wat jy aanhaal herken ek. In een van die reekse wat ons kyk kom dit voor…..jaaa ek onthou daai reeks wat klaar gemaak het….gypseys, weerwolwe en daai groot meisie met die een groot oog mmmm Hemlock Grove dink ek???
Julie 10, 2016 at 10:02 nm
Of was dit in ‘Dead Poets Society’??
Julie 10, 2016 at 10:15 nm
Edit kom voor in daai fliek van die Altarboys… ek het net die fliek se naam vergeet
Julie 10, 2016 at 10:18 nm
Ooo ja…kan ook nie nou die naam onthou nie
Julie 10, 2016 at 10:14 nm
yup. Ek het op die gedig verlief geraak toe ek dit raak gelees het in ‘n comic toe ek ‘n kind was. Die gedig kom voor in Hemlock Grove ook ja
Julie 10, 2016 at 10:28 nm
Tier maak vir wolf bang…..nee wat, gelukkig was daar ‘n hoë heining met die gids se gerusstelling….
Julie 11, 2016 at 8:43 vm
Die tier het my hart laat klop soos ‘n masjiengeweer lol maar hei nou kan ek spog dat ‘n tier my gelek het ne
Julie 11, 2016 at 4:11 nm
Jip dit was amazing…so ‘n indrukwekkende dier wat gesag afdwing het soo koeltjies jou hand gelek
Julie 11, 2016 at 11:24 vm
Julie 11, 2016 at 11:25 vm
Dit is iets wat ek nooitsal vergeet nie…
Julie 11, 2016 at 8:21 nm
Sjoe Wolfkind,dis ‘n fantastiese ervaring!Is sy tong skurf,of was jy te gespanne om te voel?
Julie 13, 2016 at 2:29 nm
Ek was so gespanne ek het net die nat op my hand gevoel. Ek dink mens se emosies is so intense dat jy sekere dinge op so ‘n oomblik bie oplet nie. Jy dink net:’wow, die friggen tier lek my?’ tweyl jou hart ‘n oordosis adenalien pomp hiehiehie